CELEX: 32007R0377
Language: ro
Date: 2007-03-29 00:00:00
Title: Regulamentul (CE) nr. 377/2007 al Comisiei din 29 martie 2007 privind clasificarea anumitor mărfuri în Nomenclatura Combinată

4.4.2007   
            
            
               RO
            
            
               Jurnalul Oficial al Uniunii Europene
            
            
               L 94/20
            
         
      REGULAMENTUL (CE) NR. 377/2007 AL COMISIEI
   
   din 29 martie 2007
   privind clasificarea anumitor mărfuri în Nomenclatura Combinată
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (a),
   întrucât:
   
               (1)
            
            
               Pentru a asigura aplicarea uniformă a Nomenclaturii Combinate anexate la Regulamentul (CEE) nr. 2658/87, este necesară adoptarea unor măsuri privind clasificarea mărfurilor menționate în anexa la prezentul regulament.
            
         
               (2)
            
            
               Regulamentul (CEE) nr. 2658/87 a stabilit normele generale de interpretare a Nomenclaturii Combinate. Aceste norme se aplică, de asemenea, oricărei alte nomenclaturi care se bazează integral sau parțial pe această nomenclatură sau care adaugă acesteia orice fel de subdiviziuni suplimentare și care este stabilită prin dispoziții comunitare specifice, în vederea aplicării de măsuri tarifare sau de altă natură referitoare la schimbul de mărfuri.
            
         
               (3)
            
            
               În temeiul acestor norme generale, mărfurile descrise în coloana 1 a tabelului prevăzut în anexa la prezentul regulament trebuie clasificate la codurile NC indicate în coloana 2, în conformitate cu explicațiile indicate în coloana 3 a respectivului tabel.
            
         
               (4)
            
            
               Se dovedește adecvată prevederea posibilității invocării în continuare de către titular, pentru o perioadă de trei luni, a informațiilor tarifare obligatorii furnizate de autoritățile vamale ale statelor membre în ceea ce privește clasificarea mărfurilor în Nomenclatura Combinată care nu sunt conforme cu dispozițiile prezentului regulament, în conformitate cu dispozițiile articolului 12 alineatul (6) din Regulamentul (CEE) nr. 2913/92 al Consiliului din 12 octombrie 1992 de instituire a Codului Vamal Comunitar (2).
            
         
               (5)
            
            
               Măsurile prevăzute în prezentul regulament sunt conforme cu avizul Comitetului Codului Vamal,
            
         ADOPTĂ PREZENTUL REGULAMENT:
   Articolul 1
   Mărfurile descrise în coloana 1 a tabelului prevăzut în anexă sunt clasificate în Nomenclatura Combinată la codurile NC indicate în coloana 2 a tabelului respectiv.
   Articolul 2
   Informațiile tarifare obligatorii furnizate de autoritățile vamale ale statelor membre, care nu sunt conforme cu prevederile prezentului regulament, pot fi invocate în continuare, pentru o perioadă de trei luni, în conformitate cu dispozițiile articolului 12 alineatul (6) din Regulamentul (CEE) nr. 2913/92.
   Articolul 3
   Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 29 martie 2007.
      
         
            Pentru Comisie
         
         László KOVÁCS
         
         
            Membru al Comisiei
         
      
   
   
      (1)  JO L 256, 7.9.1987, p. 1. Regulament, astfel cum a fost modificat ultima dată prin Regulamentul (CE) nr. 301/2007 (JO L 81, 22.3.2007, p. 11).
   
      (2)  JO L 302, 19.10.1992, p. 1. Regulament, astfel cum a fost modificat ultima dată prin Regulamentul (CE) nr. 1791/2006 (JO L 363, 20.12.2006, p. 1).
   
      ANEXĂ
      
                  Descrierea mărfurilor
               
               
                  Clasificare
                  (Cod NC)
               
               
                  Explicație
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Preparat din alune format dintr-un amestec de alune și zahăr, care se prezintă sub formă de granule (% în greutate), (1)
                              
                              
                                          Sâmburi de alune
                                       
                                       
                                          40
                                       
                                    
                                          Adaos de zahăr
                                       
                                       
                                          60
                                       
                                    Sâmburii de alune se prăjesc la 140 °C timp de 20-25 minute. Zahărul se caramelizează separat la aceeași temperatură timp de 15-17 minute. Alunele prăjite și zahărul caramelizat sunt apoi amestecate și prăjite împreună timp de 12-15 minute. Preparatul este apoi răcit și tăiat în particule cu o dimensiune de 1-4 mm. Apoi este ambalat în pungi de minimum 10 kg pentru comerț cu ridicata.
                              Acest preparat este un produs intermediar care nu este destinat consumului în această stare, ci este utilizat la fabricarea de ciocolată, înghețată, produse de cofetărie și patiserie.
                           
                        
               
                  2008 19 19
               
               
                  Clasificarea se stabilește în conformitate cu regulile generale 1 și 6 de interpretare a Nomenclaturii Combinate, precum și cu textul codurilor NC 2008, 2008 19 și 2008 19 19.
                  Acest produs nu este clasificat în capitolul 17, deoarece reprezintă un preparat alimentar îndulcit, format dintr-un amestec de alune și zahăr [NESA la capitolul 17, Considerații generale, litera (b)].
                  Acest preparat din alune îndulcite nu poate fi încadrat la poziția 1704, întrucât nu este comercializat sau destinat utilizării drept produs zaharos ca atare (NESA la poziția 1704 primul paragraf).
                  Acest produs face obiectul capitolului 20, întrucât este preparat sau conservat printr-un procedeu care nu este specificat la capitolul 8 [nota 1 (a) la capitolul 20 și NENC la subpozițiile 2008 11 10-2008 19 99].
                  Fiind fructe cu coajă amestecate cu zahăr și fiind supus unei preparări (prăjire), acest produs se clasifică la subpoziția 2008 19 19 (NENC la subpozițiile 2008 11 10-2008 19 99).
               
            
            
                  
                              2.
                           
                           
                              Preparat din alune format dintr-un amestec de alune și zahăr, care se prezintă sub formă de praf (% în greutate), (2)
                              
                              
                                          Sâmburi de alune
                                       
                                       
                                          40
                                       
                                    
                                          Adaos de zahăr
                                       
                                       
                                          60
                                       
                                    Sâmburii de alune se prăjesc la 140 °C timp de 20-25 minute. Zahărul se caramelizează separat la aceeași temperatură timp de 15-17 minute. Alunele prăjite și zahărul caramelizat sunt apoi amestecate și prăjite împreună timp de 12-15 minute. Preparatul este apoi răcit și tăiat în particule cu o dimensiune de 1-4 mm înainte de a fi măcinat la dimensiunea de 20-30 microni. Apoi este ambalat în pungi de minimum 12,5 kg pentru comerț cu ridicata.
                              Acest preparat este un produs intermediar care nu este destinat consumului în această stare, ci este utilizat la fabricarea de ciocolată, înghețată, produse de cofetărie și patiserie.
                           
                        
               
                  2008 19 19
               
               
                  Clasificarea se stabilește în conformitate cu regulile generale 1 și 6 de interpretare a Nomenclaturii Combinate, precum și cu textul codurilor NC 2008, 2008 19 și 2008 19 19.
                  Acest produs nu este clasificat în capitolul 17, deoarece reprezintă un preparat alimentar îndulcit, format dintr-un amestec de alune și zahăr [NESA la capitolul 17, Considerații generale, litera (b)].
                  Acest preparat nu poate fi încadrat la poziția 1704, întrucât este un produs semifabricat, care nu este transformat numai într-un tip anume de produs zaharos clasificat la prezenta poziție (NESA la poziția 1704 primul paragraf și NENC la subpozițiile 1704 90 51-1704 90 99 al doilea paragraf).
                  Acest produs face obiectul capitolului 20, întrucât este preparat sau conservat printr-un procedeu care nu este specificat la capitolul 8 [nota 1 (a) la capitolul 20 și NENC la subpozițiile 2008 11 10-2008 19 99].
                  Fiind fructe cu coajă amestecate cu zahăr și fiind supus unei preparări (prăjire), acest produs se clasifică la subpoziția 2008 19 19 (NENC la subpozițiile 2008 11 10-2008 19 99).
               
            
            
                  
                              3.
                           
                           
                              Preparat din alune format dintr-un amestec de alune și zahăr, care se prezintă sub formă de pastă (% în greutate), (3)
                              
                              
                                          Sâmburi de alune
                                       
                                       
                                          40
                                       
                                    
                                          Adaos de zahăr
                                       
                                       
                                          60
                                       
                                    Sâmburii de alune se prăjesc la 140 °C timp de 20-25 minute. Zahărul se caramelizează separat la aceeași temperatură timp de 15-17 minute. Alunele prăjite și zahărul caramelizat sunt apoi amestecate și prăjite împreună timp de 12-15 minute. Preparatul este apoi răcit și tăiat în particule cu o dimensiune de 1-4 mm înainte de a fi măcinat la dimensiunea de 20-30 microni. Preparatul măcinat se amestecă până se obține o pastă omogenă. Apoi este ambalat în pungi de minimum 20 kg pentru comerț cu ridicata.
                              Acest preparat este un produs intermediar care nu este destinat consumului în această stare, ci este utilizat la fabricarea de ciocolată, înghețată, produse de cofetărie și patiserie.
                           
                        
               
                  2008 19 19
               
               
                  Clasificarea se stabilește în conformitate cu regulile generale 1 și 6 de interpretare a Nomenclaturii Combinate, precum și cu textul codurilor NC 2008, 2008 19 și 2008 19 19.
                  Acest produs nu este clasificat în capitolul 17, deoarece reprezintă un preparat alimentar îndulcit, format dintr-un amestec de alune și zahăr [NESA la capitolul 17, Considerații generale, litera (b)].
                  Acest preparat nu poate fi încadrat la poziția 1704, întrucât este un produs semifabricat, care nu este transformat numai într-un tip anume de produs zaharos clasificat la prezenta poziție [NESA la poziția 1704 primul paragraf punctul (ix) și NENC la subpozițiile 1704 90 51-1704 90 99 al doilea paragraf].
                  Acest produs face obiectul capitolului 20, întrucât este preparat sau conservat printr-un procedeu care nu este specificat la capitolul 8 [nota 1 (a) la capitolul 20 și NENC la subpozițiile 2008 11 10-2008 19 99].
                  Fiind fructe cu coajă amestecate cu zahăr și fiind supus unei preparări (prăjire), acest produs se clasifică la subpoziția 2008 19 19 (NENC la pozițiile 2008 11 10-2008 19 99).
               
            
            
         
      
         
      
         
      
         (1)  Fotografia nr. 1 are caracter strict informativ.
      
         (2)  Fotografia nr. 2 are caracter strict informativ.
      
         (3)  Fotografia nr. 3 are caracter strict informativ.